Ετάμπ

Το **Ετάμπ** (, ) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.

Μαζί με τις γειτονικές κοινότητες Μορινί-Σαμπινί και Μπριέρ-λε-Σελέ, η Ετάμπ σχηματίζει ένα ενιαίο αστικό συγκρότημα με 26.604 κατοίκους στην απογραφή του 1999. Αυτό το συγκρότημα χαρακτηρίζεται ως «πόλη-δορυφόρος» του Παρισιού.

## Ιστορία
Η Ετάμπ, γνωστή ως *Stampae* στη λατινική γλώσσα, υπήρχε ήδη στις αρχές του 7ου αιώνα και κατά τον πρώιμο Μεσαίωνα ανήκε στην άμεση κυριαρχία του γαλλικού στέμματος. Κατά τον Μεσαίωνα έλαβαν χώρα στην πόλη αρκετές σύνοδοι, από τις οποίες η πλέον αξιοσημείωτη έγινε το 1130 και κατέληξε στην αναγνώριση του Ιννοκέντιου Β΄ ως του νόμιμου Πάπα. Το 1652, κατά την εξέγερση της Σφενδόνης, η Ετάμπ υπέφερε πολύ στα χέρια των βασιλικών δυνάμεων υπό τον Ερρίκο ντε Λα Τουρ ντε Τυρέν.

## Γεωγραφία
Η Ετάμπ είναι χτισμένη δίπλα στον μικρό ποταμό Σαλουέτ, παραπόταμο του Ζυν. Η κοινότητα έχει έκταση 40,92 τετρ. χιλιόμετρα (πυκνότητα πληθυσμού 550 κάτοικοι ανά τετρ. χιλιόμετρο), σε υψόμετρο 66 ως 156 μέτρα. Οι κάτοικοι της πόλης είναι γνωστοί στη γαλλική ως *Étampois*.

### Μεταφορές
Η Ετάμπ εξυπηρετείται από δύο σταθμούς της γραμμής C του RER: τους Gare d'Étampes και Saint-Martin-d'Étampes.

## Αξιοθέατα
Μια υπέροχη θέα της Ετάμπ φαίνεται από τον φρουριακό Πύργο Guinette, που ανεγέρθηκε από τον βασιλιά Λουδοβίκο τον Παχύ τον 12ο αιώνα σε ένα ύψωμα. Ο κεντρικός ναός της Παναγίας του Φρουρίου (*Notre-Dame du Fort*) χρονολογείται από τον 11ο και τον 12ο αιώνα, και έχει ακανόνιστο σχέδιο, με θαυμάσιο ρωμανικού ρυθμού πύργο και καμπαναριό, ενώ περιβάλλεται μερικώς από αξιόλογο τείχος με πολεμίστρες. Το εσωτερικό του ναού περιέχει αρχαίες απεικονίσεις και άλλα έργα τέχνης. Ο ναός του Αγίου Βασιλείου (12ος και 16ος αι.), με ρωμανική πύλη, και ο ναός του Αγίου Μαρτίνου (12ος και 13ος αι.), με έναν κεκλιμένο πύργο του 16ου αιώνα, είναι μικρότερης σημασίας.

Δύο οικίες στην πόλη αποτελούν όμορφα παραδείγματα Αναγεννησιακής αρχιτεκτονικής και φέρουν τα ονόματα της Ανν ντε Πισελέ, ερωμένης του βασιλιά Φραγκίσκου Α΄, και της Ντιάν ντε Πουατιέ, ερωμένης του βασιλιά Ερρίκου Β΄. Στην κεντρική πλατεία υπάρχει άγαλμα του φυσιοδίφη Ετιέν Ζοφρουά ντε Σεν Ιλέρ, ο οποίος γεννήθηκε στην Ετάμπ. Υπάρχει επίσης ένα θέατρο σε σχέδιο του αρχιτέκτονα Γκαμπριέλ Νταβιού, που κτίσθηκε το 1851-1852, πάρκο αναψυχής με αναταρασσόμενη πισίνα και μερικά γλυπτά του Αντρέ Ντελυόλ: «Αφροδίτη αναδυομένη» (*Vénus anadyomène*), «Η Γη», «Ο κόρακας κι η αλεπού», «`Ενας άγγελος» κ.ά..


Αρχείο:Etampestour1.jpg|Ο Πύργος Guinette, τα απομεινάρια του Κάστρου της Ετάνπ
Αρχείο:France_Essonne_Etampes_Hotel_de_Ville_02.jpg|Το Οτέλ ντε Βιλ
Αρχείο:France_Essonne_Etampes_Hotel_de_Ville_01.jpg|Το Οτέλ ντε Βιλ


### Ναοί
* Ο ναός της Παναγίας του Φρουρίου (Νοτρ Νταμ ντυ Φορ)

Αρχείο:France_Essonne_Etampes_Eglise_Notre-Dame-du-Fort_01.jpg
Αρχείο:France_Essonne_Etampes_Eglise_Notre-Dame-du-Fort_02.jpg
Αρχείο:France_Essonne_Etampes_Eglise_Notre-Dame-du-Fort_03.jpg
Αρχείο:France_Essonne_Etampes_Eglise_Notre-Dame-du-Fort_04.jpg


* Ο ναός του Αγίου Βασιλείου (Σαιν Μπαζιλ)

Αρχείο:France_Essonne_Etampes_Eglise_Saint-Basile_01.jpg
Αρχείο:France_Essonne_Etampes_Eglise_Saint-Basile_02.jpg
Αρχείο:France_Essonne_Etampes_Eglise_Saint-Basile_03.jpg


* Ο ναός του Αγίου Μαρτίνου (Σαιν Μαρτέν), γνωστός για τον κεκλιμένο πύργο του

Αρχείο:France_Essonne_Etampes_Eglise_Saint-Martin_01.jpg
Αρχείο:France_Essonne_Etampes_Eglise_Saint-Martin_02.jpg
Αρχείο:France_Essonne_Etampes_Eglise_Saint-Martin_03.jpg
Αρχείο:France_Essonne_Etampes_Eglise_Saint-Martin_04.jpg


## Πρόσωπα
* Λουίζ Αμπεμά (1853-1927), ζωγράφος, γλύπτρια και σχεδιάστρια
* Θεοβάλδος της Ετάμπ (άκμ. 1080-1120), θεολόγος συνδεόμενος με τις απαρχές του Πανεπιστημίου της Οξφόρδης
* Γιακουμπά Συλά (γενν. 1990), ποδοσφαιριστής
* Μισέλ Κρεπύ (γενν. 1954), συγγραφέας και κριτικός της λογοτεχνίας
* Αρνώ Μπελτράμ (1973-2018), χωροφύλακας που σκοτώθηκε σε τρομοκρατική επίθεση

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 12, σελ. 796

## Εξωτερικοί σύνδεσμοι
* 
*  

Κατηγορία:Κοινότητες της Εσόν